Historikere har søgt efter mulige forbindelser mellem khazarerne og [[Israels ti forsvundne stammer|Israels tabte stammer]], men moderne forskere er i almindelighed af den opfattelse, at khazarerne er tyrkere, som kom vandrende fra øst. Forskere i [[Sovjetunionen]] anså khazarerne for at være et folk fra det nordlige [[Kaukasus]]. Andre, blandt dem [[Douglas Morton Dunlop]], mente, at khazarerne havde forbindelse til [[Uighurer|uighurene]] eller [[Dingling|tielene]], en stammekonføderation, som blev kaldt [[k'o-sa|He'san]] i [[Kina|kinesiske]] kilder fra det [[7. århundrede]] (''Suishu, 84''). [[Khazarisk sprog|Khazarernes sprog]] ser ud til at være beslægtet med [[Hunnere|oghurisk]] sprog, som ligner [[protobulgarerne|protobulgarsk]]. Af den grund er der også postuleret en [[Hunnere|hunnisk]] oprindelse. Eftersom det tyrkiske folk aldrig har været et etnisk homogent folk, behøver disse teorier ikke at udelukke hinanden. Det er sandsynligt, at khazarernes nation bestod af stammer med forskellig etnisk baggrund som steppefolkene gerne assimilerede i takt med, at de blev erobret.
Historie Tidligere_riger,_stater,_protektorater,_kolonier_og_lande